Document ID: 32001D0808

32001D0808
L 305/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 ноември 2001 година
за изменение на Решение 2001/296/ЕО относно списъка с одобрени лаборатории за проверка на ефективността на ваксинацията против бяс по някои домашни месоядни животни
(нотифицирано под номер С(2001) 3478)
(текст от значение за ЕИП)
(2001/808/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефективността на ваксините против бяс (1), и по-специално член 3 от него,
като има предвид, че:
(1)
Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (2), последно изменена с Решение 2001/298/ЕО на Комисията (3), предвижда алтернативна система за карантина при въвеждане на някои домашни месоядни животни на територията на някои държави-членки, свободни от бяс. Тази система налага необходимостта от проверки, извършвани от официално одобрени лаборатории относно ефективността на ваксинацията, като се прилага титрация на антитела.
(2)
Съгласно Решение 2000/258/ЕО лабораторията AFSSA в град Нанси, Франция, бе определена да бъде институтът, отговорен за експертните тестове, необходими за одобряване на лабораториите, желаещи да извършват такива тестове.
(3)
Решение 2001/296/ЕО на Комисията от 29 март 2001 г. относно разрешаване на лабораториите за проверка на ефективността на ваксинацията против бяс по някои домашни месоядни животни (4) създава списък на одобрени лаборатории в държавите-членки.
(4)
В отговор на молба на Обединеното кралство и въз основа на благоприятния резултат от експертния тест, извършен от лаборатория AFSSA в град Нанси, е целесъобразно в този списък да се добави нова лаборатория за Обединеното кралство.
(5)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В приложението към Решение 2001/296/ЕО списъкът, отнасящ се за Обединеното кралство, се изменя, както следва:
Настоящият текст става точка 1 и се добавя следната точка 2:
„2.
Biobest
Pentland Science Park
Bush Loan Penicuik
Midlothian
ЕН26ОРZ
Обединено кралство.“
Член 2
Адресати на настоящото решение са държавите-членки.
Съставено в Брюксел на 14 ноември 2001 година.

Labels: 7
0
6